《赠锦衣卫千户 其一》
明代·陈繗

冠世英雄继世勋，京都丰采孰如君。剑横杀气冲牛斗，戈耀秋光破阵云。

兵甲胸中驰万马，貔貅门下拥千军。麒麟阁上传消息，竹帛名高四海闻。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。